1. klase

Tēma: Kopienas

3. nodarbība - Dzīvot daudzveidīgā kopienā

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi ir pieklājības un uzvedības pamatprincipi;
* kāda ir pašcieņas nozīme un tās saikne ar personīgo laimi.

***Skolēnam sāk veidoties morālais ieradums***

* noteikt grūtības un iespējas, ko sniedz dzīve daudzveidīgā kopienā;
* izvērtēt, cik svarīgi ir cienīt citus cilvēkus, pat ja viņi ir ļoti atšķirīgi (piemēram, fiziskās īpašības, raksturs, personība vai dzīves pieredze), pieņem atšķirīgus lēmumus, izdara atšķirīgas izvēles vai dzīvo ar atšķirīgu pārliecību;
* plānot praktiskas darbības, ko var veikt dažādās situācijās, lai uzlabotu vai veidotu cieņpilnas attiecības;
* saskatīt, ka skolā un plašākā sabiedrībā var sagaidīt cieņpilnu attieksmi pret sevi un ka ir jāizturas ar cieņu pret citiem, tostarp pret tiem, kas ir augstākstāvoši.

**Atslēgvārdi:** vietējā kopiena, daudzveidīgs, dažāds, iespējas, grūtības.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, Latvijas valsts, latviešu valoda | Rūpes, brīvība, atbildība, saskaņa |
| Tikumi | Solidaritāte, taisnīgums, tolerance, laipnība | Atvērtība jaunajam, draudzīgums, izpalīdzība, dāsnums, pateicīgums |

**Mācību materiāli:**

* *PowerPoint* prezentācija “Dzīvei daudzveidīgā kopienā”.

**Atslēgas jautājumi:**

1. Kādos veidos mūsu vietējā kopiena ir daudzveidīga?
2. Kādas iespējas sniedz dzīve daudzveidīgā kopienā?
3. Kādus pozitīvus pārbaudījumus var radīt dzīve daudzveidīgā kopienā?
4. Kādus tikumus pauž Džo Koksa?

Mācību aktivitātes

Ierosme. Daudzveidība un dažādība (ieteicamais laiks 5 min.)

**[2. slaids]** Skolotājs aicina skolēnus aplūkot daudzveidības un dažādības definīciju *PowerPoint* prezentācijas slaidā.

* **[3. slaids]** Pārrunājiet ar skolēniem jautājumus:
* Kādā veidā mūsu klasē redzama daudzveidība un dažādība?
* Kādos veidos mūsu vietējā kopiena ir daudzveidīga?

1. aktivitāte. Iespējas un pārbaudījumi (ieteicamais laiks 10 min.)

**[4. slaids]** Dzīve daudzveidīgā kopienā sniedz gan iespējas, gan pārbaudījumus.

**Diskusija**

* Kādas ir dažas no iespējām? (Piemēram, iespēja pusdienot, nobaudot dažādu tautu ēdienus, iepazīt dažādu kultūru tradīcijas vai svētkus, apgūt dažādas prasmes utt.)?
* Kādas grūtības varētu rasties?
* Kādi tikumi nepieciešami, lai labi dzīvotu daudzveidīgās kopienās?

Skolēnu atbildes skolotāja ieraksta tabulā “Iespējas un pārbaudījumi”.

2. aktivitāte. “Nenovērsies, atbalsti!” (ieteicamais laiks 15 min.)

[5. slaids] Skatieties kopā ar skolēniem izglītojošo īsfilmu par Dauna sindromu “Nenovērsies, atbalsti!” (<https://www.youtube.com/watch?v=Cjh10ddUu98> – 11:47), ko latviski ieskaņojis aktieris Andris Keišs. Filmiņa parāda iekļaujošas vides nozīmi un rosina diskusiju par atšķirīgo. Filma ir piemērota jebkura vecuma bērniem. To var izmantot, sagatavojoties Pasaules Dauna sindroma dienai (21. marts). Saite uz filmu *YouTube* kanālā un papildu informācija par šo iniciatīvu: <https://www.e-klase.lv/aktualitates/zinas/par-godu-21-martam-tapusi-izglitojosa-filmina-par-dauna-sindromu?id=21045>.

***Diskusija***

* Kāds ir filmas galvenais vēstījums?
* Vai šis vēstījums sakrita ar taviem priekšstatiem par Dauna sindromu?

Alternatīva 2. aktivitātei - Džo Koksa un “Lielā kopā sanākšana” (*The Great Get Together*) (ieteicamais laiks 10 min.)

**[6. slaids]** Skolotājs aicina skolēnus izlasīt Džo Koksas citātu un izstāstīt bērniem par viņas dzīvi, esot parlamenta loceklei (sk. prezentācijā). Kādus tikumus viņa pauž? Kad Džo tika nogalināta, viņas ģimene un draugi vēlējās turpināt izplatīt viņas vēstījumu par kopienu sanākšanas nozīmi. Lai varētu paskaidrot, kas ir kopienu sanākšana, par materiālu var izmantot: <https://www.greatgettogether.org/about> (angļu valodā).

***Diskusija***

* Kāpēc, tavuprāt, cilvēki organizē šos pasākumus?
* Kādus tikumus tu vari praktizēt, piedaloties šādos pasākumos?

Kopīgā noslēguma apspriede. Atšķirību novērtēšana (ieteicamais laiks 10 min.)

**[7. slaids]** Kopā ar skolēniem plāno, vai klase var noorganizēt pasākumu, kurā galvenā uzmanība tiktu pievērsta klases vietējās kopienas daudzveidībai un dažādībai. Skolēni padomā un nosauc idejas pasākumam pēc 1 minūtes. Idejas par pasākumu skolotājs fiksē uz tāfeles “Lielo kopā sanākšanu”.